《赠开元观李法师》
宋代·李石

射虎将军须发白，老作三茅洞中客。
群仙呼去问姓名，谓是前中李八百。
天孙乞与云锦衣，白日化为仙鹤飞。
赤城山下百花市，卖符卖药沽酒归。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，中作山水小笔，风调远俗。卒年七十外。